Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: a 44/2000. (XII. 27.) EüM rendelethez]
Paragraph Index: 2229

3. A VESZÉLY AZONOSÍTÁSA Itt meg kell adni, hogy az anyagot vagy a készítményt milyen osztályba sorolták be, ami a Kbtv. és e rendelet besorolásra vonatkozó szabályainak alkalmazásával történik. Az anyagok vagy készítmények használata során az embert és a környezetet fenyegetõ veszélyeket világosan és röviden jelezni kell. Világosan meg kell különböztetni azokat a készítményeket, amelyeket e rendelet szerint veszélyes osztályba soroltak, azoktól a készítményektõl, amelyeket nem soroltak veszélyes osztályba. Le kell írni azokat a legfontosabb fizikai-kémiai, az emberek egészségét és a környezetet fenyegetõ káros hatásokat és tüneteket, amelyek az anyagok és készítmények használatakor, vagy helytelen használatakor valószínûsíthetõen elõre láthatók. Szükség lehet arra, hogy egyéb veszélyekre is felhívjuk a figyelmet, mint például porzás, fojtó hatás, fagyasztó hatás, vagy olyan környezeti hatások, mint pl. a talajlakó szervezeteket fenyegetõ veszélyek stb., melyek alapján nem végeznek osztályba sorolást, de amelyek hozzájárulhatnak az anyag általános veszélyességéhez. A címkére írandó információt a 15. Rovatban kell megadni.

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes